2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

ความเป็นมาของธุรกิจในกลุ่มเมเจอร์ ซีนีเพล็กซ์

จากประสบการณ์ของนายจำเริญ พูลวรลักษณ์ ในธุรกิจโรงภาพยนตร์อันยาวนานกว่า 40
ปีในนามเครือเมเจอร์ กรุ้ป นายวิชา พูลวรลักษณ์
บุตรชายได้สานต่อประสบการณ์และเริ่มทำธุรกิจโรงภาพยนตร์ในแนวเอ็นเตอร์เทนท์คอมเพล็กซ์
(Entertainment Complex) ซึ่งเป็นการผสมผสานระหว่างโรงภาพยนตร์ (Cinema)
เข้ากับธุรกิจบันเทิง และกิจกรรมอื่นๆ ที่เกี่ยวเนื่องกัน เกิดเป็น “ศูนย์บันเทิง เมเจอร์ ซีนีเพล็กซ์”
(MAJOR CINEPLEX) เป็นศูนย์บันเทิงที่รวมเอาความบันเทิงหลากหลายรูปแบบไว้ในที่เดียว
โดยมีโรงภาพยนตร์“เมเจอร์ ซีนีเพล็กซ์”เป็นบริการบันเทิงหลัก และธุรกิจโบว์ลิ่งเป็นธุรกิจรอง
พร้อมเสริมด้วยบริการบันเทิงอื่นหลากหลายประเภท
เพื่อให้เกิดความสะดวกและความครบวงจรในการตอบสนองความต้องการของกลุ่มลูกค้าที่เข้าใช้บริการชมภาพยนตร์
อาทิเช่นร้านอาหาร ร้านหนังสือ ร้านจำหน่ายเทปเพลง วีดีโอ ร้านขายของที่ระลึก
บริการอินเตอร์เน็ท เป็นต้น ทำให้ลูกค้าของโรงภาพยนตร์เมเจอร์ ซีนีเพล็กซ์
สามารถเลือกหาความบันเทิงได้อย่างเต็มที่
นอกจากนี้บริษัทฯยังได้ขยายเข้าสู่ธุรกิจศูนย์ออกกำลังกายโดยเป็นผู้ถือหุ้นรายใหญ่ของ บริษัท
แคลิฟอร์เนีย ฟิตเนส จำกัด เพื่อการขยายธุรกิจของบริษัทฯในรูปแบบของ Lifestyle
Entertainment Complex

ด้วยศักยภาพการเติบโตอย่างเข้มแข็ง บริษัทฯ ได้เปิดสาขาใหม่ในปี 2547 อีก 1 สาขา คือ
สาขาฉะเชิงเทรา และเปิดสาขาโบว์ลิ่งเพิ่มเติมอีก 5 สาขา คือ สาขา J-Avenue ซ.ทองหล่อ
15 สาขาอุดรธานี สาขาบางกะปิ สาขาบางนา และสาขาปิ่นเกล้า ณ สิ้นปี 2547 บริษัทฯ
มีสาขารวมทั้งสิ้น 28 สาขา แบ่งเป็น ในเครือเมเจอร์ 17 สาขา โดยแยกเป็นโรงภาพยนตร์ 16
สาขา โบว์ลิ่งและคาราโอเกะ 14 สาขา ด้วยจำนวนโรงภาพยนตร์ 135 โรง
สามารถรองรับผู้ชมได้จำนวนสูงถึง 34,200 ที่นั่ง โบว์ลิ่ง 290 เลน และห้องคาราโอเกะ 200
ห้อง พื้นที่ให้เช่า 18,800 ตารางเมตร และอีจีวี 11 สาขา จำนวนโรงภาพยนตร์ 99 โรง
สามารถรองรับผู้ชมได้จำนวนสูงถึง 21,864 ที่นั่ง โบว์ลิ่ง 20 เลน และห้องคาราโอเกะ 73 ห้อง
พื้นที่ให้เช่า 2,755 ตารางเมตร

การปรับโครงสร้างภายในกลุ่มเมเจอร์ ซีนีเพล็กซ์

ในช่วงระหว่างปี 2545 – ปี 2547 กลุ่มเมเจอร์ ซีนีเพล็กซ์
มีการจัดโครงสร้างธุรกิจภายในกลุ่มให้มีความชัดเจนเพื่อเตรียมความพร้อมของกิจการเพื่อรองรับการเติบโตทางธุรกิจในอนาคต
ดังนี้

ระหว่างปี 2545 บริษัทฯ มีการจัดโครงสร้างธุรกิจภายในกลุ่ม ได้แก่ การเข้าซื้อสินทรัพย์ของ
บริษัท เมเจอร์ โบว์ล จำกัด (บริษัทย่อย ที่ถือหุ้นอยู่ 99.99%) และเข้าเป็นผู้เช่าพื้นที่แทนบริษัท
เมเจอร์ ซีนีม่า จำกัด (บริษัทย่อย ที่ถือหุ้นอยู่ 99.99%) กับเจ้าของอาคาร บริษัท เดอะมอลล์
เอ็นเตอร์เทนเมนท์ จำกัด เพื่อเข้าไปดำเนินธุรกรรมแทนบริษัทย่อย
ให้การทำงานมีความสะดวกและคล่องตัวมากขึ้น

เมื่อวันที่ 18 สิงหาคม 2546 บริษัทฯ ได้เข้าซื้อหุ้นของบริษัท สยามฟิวเจอร์ ดีเวลอปเมนท์ จำกัด
(มหาชน) ในอัตราส่วน 25% เป็นมูลค่าการลงทุนประมาณ 180 ล้านบาท
เพื่อประโยชน์ในการขยายสาขาของบริษัทฯ ให้รวดเร็วมากยิ่งขึ้น

เมื่อวันที่ 11 กันยายน 2546 บริษัทฯ ได้เข้าซื้อหุ้น 49% ในบริษัท แคลิฟอเนียร์ ฟิสเนส เซ็นเตอร์
จำกัด เพื่อประกอบธุรกิจสถานออกกำลังกายในรูปแบบบันเทิง
เป็นการขยายการทำธุรกิจของบริษัทในรูปแบบใหม่

เมื่อวันที่ 1 ตุลาคม 2546 บริษัทฯ ได้เข้าร่วมจัดตั้งบริษัท อุดร ไฟว์สตาร์ ซีนีเพล็กซ์
ซึ่งมีลักษณะการดำเนินธุรกิจประเภทโรงภาพยนตร์ ซึ่งจะเป็นสาขาแห่งหนึ่งของกลุ่มเมเจอร์ฯ ต่อไป

และต่อมาเมื่อวันที่ 15 ตุลาคม 2546 กลุ่มของคุณสสิธร องค์วาสิฏฐ์ ซึ่งเป็นผู้ถือหุ้นที่เหลืออีกร้อยละ
33.33 ในกิจการของกลุ่มรัชโยธินและบจ.กรุงเทพ ไอแมกซ์ เธียเตอร์ รวมทั้งสิ้น 5 บริษัท
และจัดว่าเป็นบุคคลที่อาจขัดแย้งกับผู้บริหารหรือผู้ถือหุ้นรายใหญ่ของบริษัทฯนั้น
ได้ขายหุ้นที่ถืออยู่ทั้งหมดให้แก่ BANQUE BARING BROTHERS (SUISSE) S.A., GENEVA,
SWITZERLAND ทั้งนี้นิติบุคคลดังกล่าวมิได้เป็นนิติบุคคลของบุคคลที่อาจมีความขัดแย้ง
ส่งผลให้โครงสร้างของกลุ่มฯมีความชัดเจนในเรื่องการขจัดความขัดแย้งทางผลประโยชน์และให้ประโยชน์ดีที่สุดแก่ผู้ถือหุ้นรายย่อย

ต่อมาภายในเดือน มีนาคม 2547 บริษัทฯ
ได้ทำการซื้อหุ้นคืนจากผู้ถือหุ้นส่วนน้อยในบริษัทกลุ่มรัชโยธิน จาก บริษัท เชสฟิลด์ คอร์ป จำกัด
การลงทุนมีมูลค่า 320 ล้านบาท คิดเป็นสัดส่วนร้อยละ 8.75 ของสินทรัพย์รวมของบริษัท ณ วันที่
31 ธันวาคม 2546 โดยบริษัทฯ ได้เข้าลงทุนในสัดส่วน 1 ใน 3 ของทุนจดทะเบียนทั้งหมด
ซึ่งจะทำให้บริษัทฯ ถือหุ้น 100% ในกลุ่มบริษัทรัชโยธิน

เมื่อวันที่ 26 เมษายน 2547 บริษัทฯ ได้จัดตั้งบริษัท สยาม ซีนีเพล็กซ์ จำกัด ด้วยทุนจดทะเบียน
150 ล้านบาท โดยบริษัทฯ ถือหุ้น 100%
มีจุดประสงค์เพื่อบริหารโรงภาพยนตร์ในโครงการสยามพารากอนให้มีความคล่องตัว
โดยให้มีทีมงานที่เป็นเอกเทศในการบริหารงาน

เมื่อวันที่ 27 พฤษภาคม 2547 บริษัทฯ ได้ร่วมทุนกับบริษัท สามารถ อินโฟ มีเดีย จำกัด
จัดตั้งบริษัท ไอ-เมเจอร์ จำกัด ด้วยทุนจดทะเบียน 20 ล้านบาท ในอัตราฝ่ายละ 50%
โดยเรียกชำระค่าหุ้นครั้งแรก 25% โดยมีจุดประสงค์เพื่อเป็นการขยายฐานทางการตลาด
เพิ่มช่องทางการจัดจำหน่าย และใช้ข้อมูล ลิขสิทธิ์ต่างๆ ทางด้านภาพยนตร์ ให้มีประสิทธิภาพสูงสุด

  เมื่อวันที่ 10 มิถุนายน 2547 บริษัทฯ ได้ควบรวมกิจการเข้ากับ บริษัท อีจีวี เอนเตอร์เทนเมนท์
  จำกัด (มหาชน) โดยออก

หลักทรัพย์ใหม่ของบริษัทฯ เพื่อแลกกับหลักทรัพย์ทั้งหมดของ EGV ในอัตราส่วน 2.27426 หุ้น EGV
ต่อ 1 หุ้นเมเจอร์ และ 11.44905 EGV-Warrant ต่อ 1 หุ้นเมเจอร์
โดยมีวัตถุประสงค์เพื่อเพิ่มความแข็งแกร่งในธุรกิจโรงภาพยนตร์ ลดภาวะการแข่งขัน
และขยายฐานลูกค้าให้ครอบคลุมและทั่วถึงมากยิ่งขึ้น

เมื่อวันที่ 2 กันยายน 2547 ลงทุนในบริษัท แปซิฟิก มาร์เก็ตติ้ง แอนด์ เอ็นเตอร์เทนเม้นท์ กรุ้ป
จำกัด ในสัดส่วนร้อยละ 80 ของทุนจดทะเบียนทั้งหมด คิดเป็นมูลค่า 80 ล้านบาท
เป็นการขยายการลงทุนในการจัดจำหน่ายภาพยนตร์ในตลาด Home Entertainment
ซึ่งเป็นธุรกิจที่สอดคล้องกับธุรกิจหลักที่ทำอยู่

ปัจจุบัน ณ วันที่ 31 ธันวาคม 2547 กลุ่มเมเจอร์ ซีนีเพล็กซ์
ประกอบด้วยบริษัทภายในกลุ่มรวมทั้งหมด 20 บริษัท ดังภาพแสดงต่อไปนี้

โครงสร้างการถือหุ้นของกลุ่มเมเจอร์ ซีนีเพล็กซ์

บริษัทฯ มีทุนจดทะเบียน รวมทั้งสิ้น 897,000,000 บาท แบ่งออกเป็นหุ้นสามัญ 897,000,000 หุ้น
เรียกชำระแล้ว 709,322,633 หุ้น มูลค่าที่ตราไว้หุ้นละ 1 บาท

หมายเหตุ : ผู้ถือหุ้นอื่นในบริษัทย่อยและบริษัทร่วม
ไม่มีความเกี่ยวข้องกับกลุ่มผู้ถือหุ้นหรือผู้บริหารของบริษัทฯ รายละเอียด

ปรากฏดังนี้

บจ.อุดร ไฟว์สตาร์ ซีนีเพล็กซ์ - นายรัฐฉัตร ฉัตรพัฒนศิริ นายอรชัย ปุณณะนิธิ และนายพรชัย
อึ้งธนไพศาล

มีสัดส่วนการถือหุ้นประมาณร้อยละ 11 6 และ 4 ตามลำดับ

บจ.แคลิฟอร์เนียร์ ฟิสเนส เซ็นเตอร์ - กลุ่มเลอวีน 51%

บมจ.สยามฟิวเจอร์ ดีเวลลอปเมนท์ - กลุ่มวิฑูรชาติ 13.26%, กลุ่มสุทธพงศ์ 12.57%,
กลุ่มจันทรประภา 10.63%

บจ. แปซิฟิก มาร์เก็ตติ้ง แอนด์ เอ็นเตอร์เทนเม้น กรุ้ป - นายแพททริค จอห์น ลีโอนี่ 20%

บจ. อีจีวี ไฟว์สตาร์ (“EGVF”) - บริษัทไฟว์สตาร์มาร์โคมูฟวี่ซิตี้ จำกัด 9%

บจ. เอ็กซ์เซอร์เทนเมนท์ (“Exertainment”) - บริษัทแอลแมค อินเตอร์ เนชั่นแนล จำกัด
40%

2.2 ภาพรวมการประกอบธุรกิจของบริษัท

กลุ่มเมเจอร์ ซีนีเพล็กซ์ วางนโยบายการประกอบธุรกิจหลักของกลุ่มคือการทำศูนย์รวมความบันเทิง
ในนาม “เมเจอร์ ซีนีเพล็กซ์” โดยมีธุรกิจโรงภาพยนตร์ “เมเจอร์ ซีนีเพล็กซ์” และธุรกิจโบว์ลิ่ง
“เมเจอร์ โบว์ล” เป็นบริการบันเทิงหลักที่จะดึงลูกค้าเข้ามาใช้บริการภายในสาขา
สำหรับพื้นที่ส่วนที่เหลือภายในสาขา จะถูกจัดสรรให้กับกิจการร้านค้าภายนอกเช่าดำเนินการ โดย
กลุ่มเมเจอร์ ซีนีเพล็กซ์
จะคัดสรรเฉพาะร้านค้าที่จำหน่ายสินค้าและบริการประเภทที่เสริมและสนับสนุนให้สาขามีความหลากหลายของสินค้าและความครบวงจรในงานบริการเพื่อความบันเทิงมากขึ้น
ทั้งนี้สินค้าและบริการนั้นจะต้องมีลักษณะสอดคล้องและตรงกับความต้องการและรสนิยมของกลุ่มลูกค้าของโรงภาพยนตร์และโบว์ลิ่งเป็นหลัก

การขยายสาขาในแต่ละครั้ง กลุ่มเมเจอร์ ซีนีเพล็กซ์ ให้ความสำคัญกับการเลือกทำเลที่ตั้งเป็นสำคัญ
สาขาของเมเจอร์ ซีนีเพล็กซ์ในแต่ละสาขาตั้งอยู่บนทำเลทองในเขตพื้นที่แหล่งชุมชนที่พักอาศัย
ใจกลางเมือง ใกล้สถานศึกษาและสถานที่ทำงานบริษัทเอกชนและราชการ
รวมทั้งการขยายสาขาของเมเจอร์
ซีนีเพล็กซ์เข้าไปในศูนย์การค้าเป็นโอกาสทางการค้าของกลุ่มเมเจอร์
ซีนีเพล็กซ์ในการสร้างฐานลูกค้าและธุรกิจโรงภาพยนตร์และธุรกิจโบว์ลิ่งให้กว้างขึ้น โดย
กลุ่มเมเจอร์ ซีนีเพล็กซ์ได้ยึดนโยบายการวางรูปแบบของสินค้าและบริการที่หลากหลายในทุกสาขา
ทำให้บริเวณพื้นที่ให้บริการในแต่ละสาขาแวดล้อมด้วยร้านค้าร้านอาหารนอกเหนือจากโรงภาพยนตร์และโบวิ์ลิ่งที่เป็นบริการเพื่อความบันเทิงหลัก

ภาพรวมการประกอบธุรกิจของกลุ่มเมเจอร์ ซีนีเพล็กซ์ใน 17 สาขา สิ้นสุด ณ วันที่ 31 ธันวาคม
2547 ภายใต้การบริหารงานของบริษัทฯ และบริษัทย่อย รวม 17 บริษัท
สามารถแสดงเป็นแผนภาพดังนี้

[TABLE]

ภาพรวมการประกอบธุรกิจของกลุ่มอีจีวี ใน 11 สาขา สิ้นสุด ณ วันที่ 31 ธันวาคม 2547
ภายใต้การบริหารงานของบริษัทอีจีวี เอ็นเตอร์เทนเมนท์ (บริษัทฯ) และบริษัทย่อย รวม 5 บริษัท
สามารถแสดงเป็นแผนภาพดังนี้

[TABLE]

*EGVE = บริษัท เอ็นเตอร์เทน โกลเด้น วิลเลจ เอ็กซิบิชั่น จำกัด

**EGVX = บริษัท อีจีวี เอ็กซิบิชั่น จำกัด

***EGVF = บริษัท อีจีวี ไฟว์สตาร์ จำกัด

จากภาพรวมการประกอบธุรกิจของกลุ่มเมเจอร์ ซีนีเพล็กซ์ ดังแสดงข้างต้น
สามารถจำแนกตามรูปแบบการดำเนินธุรกิจออกได้เป็น 2 รูปแบบดังนี้

  รูปแบบที่ 1 : ศูนย์บันเทิง (Stand Alone Complex)

การประกอบธุรกิจในรูปแบบของศูนย์บันเทิง ในลักษณะ Stand Alone Complex กลุ่มเมเจอร์
ซีนีเพล็กซ์จะเป็นเจ้าของอาคารและจัดสรรพื้นที่ส่วนใหญ่เพื่อธุรกิจหลักคือโรงภาพยนตร์และโบว์ลิ่ง
และจัดสรรพื้นที่ส่วนที่เหลือเพื่อให้เช่าสำหรับร้านค้าต่างๆ
และกำหนดพื้นที่บางส่วนให้เป็นพื้นที่ใช้สอยส่วนกลางรวมทั้งลานจัดกิจกรรมการตลาด (Promotion
Hall)

จุดเด่นที่สำคัญของการเป็น Stand Alone Complex
ทำให้มีความคล่องตัวอย่างมากในการบริหารธุรกิจภายในพื้นที่ให้เกิดประสิทธิภาพและส่งผลต่อรายได้จากแต่ละธุรกิจในสาขา
โดยเฉพาะอย่างยิ่งความคล่องตัวในการกำหนดเวลาเปิด-ปิดอาคารซึ่งมีผลต่อระยะเวลาเปิดให้บริการและโอกาสการทำรายได้
การวางผังโครงสร้างพื้นที่บริการแต่ละส่วนอย่างเหมาะสม รวมถึงการกำหนดขนาดพื้นที่ร้านค้าเช่า
รวมทั้งการทำกิจกรรมการตลาดเพื่อกระตุ้นและสนับสนุนยอดขายในแต่ละสาขา

เมเจอร์ ซีนีเพล็กซ์ ในรูปแบบของศูนย์บันเทิง (Stand Alone Complex) ประกอบด้วย 3
สาขาได้แก่สาขาสุขุมวิท สาขารัชโยธิน และสาขารังสิต

  รูปแบบที่ 2 : สาขา

การประกอบธุรกิจในรูปแบบของสาขา กลุ่มเมเจอร์
ซีนีเพล็กซ์จะดำเนินการเช่าพื้นที่บางส่วนภายในอาคารศูนย์การค้า
การเช่าพื้นที่ทำให้มีข้อจำกัดในด้านของขนาดพื้นที่ให้บริการ
ดังนั้นบริการหลักที่มีในสาขาจะเปิดให้บริการส่วนโรงภาพยนตร์เป็นหลักและจัดสรรพื้นที่ส่วนเหลือจากบริเวณโรงภาพยนตร์เพื่อให้เช่าช่วงสำหรับเป็นร้านค้าให้บริการ
ยกเว้นบางสาขา หากได้พื้นที่เช่าที่มีขนาดใหญ่พอและมี
ความเหมาะสมของทำเลก็จะเปิดให้บริการทั้งโรงภาพยนตร์และโบว์ลิ่ง
และจัดสรรพื้นที่บางส่วนสำหรับให้เช่าช่วงต่อ (หากมีพื้นที่เหลือ)

2.3 โครงสร้างรายได้ของกลุ่มบริษัท

โครงสร้างรายได้ของบริษัทฯ และบริษัทย่อย ณ 31 ธันวาคม 2547 แสดงในตารางดังนี้

+------------------------+----+----+----+----+----+----+----+----+
| กลุ่มธุรกิจ                | งบ |    | งบ |    | งบ |    | ง  |    |
|                        | ตร |    | ตร |    | ตร |    | บต |    |
|                        | วจ |    | วจ |    | วจ |    | รว |    |
|                        | สอ |    | สอ |    | สอ |    | จส |    |
|                        | บปี |    | บปี |    | บปี |    | อบ |    |
|                        | 25 |    | 25 |    | 25 |    | ปี  |    |
|                        | 44 |    | 45 |    | 46 |    | 2  |    |
|                        |    |    |    |    |    |    | 54 |    |
|                        |    |    |    |    |    |    | 7[ |    |
|                        |    |    |    |    |    |    | 1] |    |
+------------------------+----+----+----+----+----+----+----+----+
|                        | ล้า | ร  | ล้า | ร  | ล้า | ร  | ล้า | ร  |
|                        | นบ | ้อย | นบ | ้อย | นบ | ้อย | นบ | ้อย |
|                        | าท | ละ | าท | ละ | าท | ละ | าท | ละ |
+------------------------+----+----+----+----+----+----+----+----+
| ธุรกิจในกลุ่มบันเทิง         | 84 | 6  | 1, | 6  | 1, | 68 | 1, | 63 |
|                        | 9. | 2. | 24 | 5. | 67 |    | 82 |    |
| 1.                     | 43 | 70 | 6. | 98 | 5. | 12 | 6. | 10 |
| ส่วนงานธุรกิจโรงภาพยนตร์   |    |    | 87 |    | 00 |    | 83 |    |
|                        | 17 | 1  |    | 1  |    | 7  |    | 10 |
| 2.                     | 3. | 2. | 21 | 1. | 28 |    | 29 |    |
| ส่วนงา                  | 62 | 81 | 6. | 45 | 4. | 10 | 7. | 10 |
| นธุรกิจโบว์ลิ่งและคาราโอเกะ |    |    | 37 |    | 35 |    | 69 |    |
|                        | 6  | 4. |    | 6. |    | 3  |    | 3  |
| 3. ส่วนงานธุรกิจโฆษณา     | 2. | 59 | 13 | 95 | 17 |    | 29 |    |
|                        | 20 |    | 1. |    | 8. | -  | 6. | 3  |
| ธุรกิจเสริม               |    | 1  | 26 | 1  | 38 |    | 10 |    |
|                        | 18 | 3. |    | 1. |    | -  |    | 1  |
| 4.                     | 9. | 98 | 22 | 83 | 25 |    | 29 |    |
| ส                      | 38 |    | 3. |    | 4. |    | 0. |    |
| ่วนงานธุรกิจให้เช่าและบริการ |    | 5. | 56 | 3. | 49 |    | 46 |    |
|                        | 8  | 92 |    | 80 |    |    |    |    |
| 5. รายได้อื่น             | 0. |    | 7  |    | 7  |    | 11 |    |
|                        | 24 | -  | 1. | -  | 0. |    | 1. |    |
| 6. ธุรกิจจำหน่ายวีซีดี ดีวีดี   |    |    | 77 |    | 75 |    | 79 |    |
| ลิขสิทธิ์ภาพยนตร์           | -  | -  |    | -  |    |    |    |    |
|                        |    |    | -  |    | -  |    | 9  |    |
| 7. ธุรกิจศูนย์ออกกำลังกาย   | -  |    |    |    |    |    | 3. |    |
|                        |    |    | -  |    | -  |    | 18 |    |
|                        |    |    |    |    |    |    |    |    |
|                        |    |    |    |    |    |    | 3. |    |
|                        |    |    |    |    |    |    | 22 |    |
+------------------------+----+----+----+----+----+----+----+----+
| รวมรายได้               | 1, | 10 | 1, | 10 | 2, | 10 | 2, | 10 |
|                        | 35 | 0. | 88 | 0. | 46 | 0. | 91 | 0. |
|                        | 4. | 00 | 9. | 00 | 2. | 00 | 9. | 00 |
|                        | 86 |    | 83 |    | 97 |    | 27 |    |
+------------------------+----+----+----+----+----+----+----+----+

1)  โครงสร้างรายได้ปี 2545 บริษัทฯ ได้เปิดให้บริการเพิ่มขึ้นอีก 7 สาขา รวมเป็น 12
    สาขาโดยทยอยเปิดตั้งแต่เดือน

  กุมภาพันธ์ 2545 ดังนั้นสาขาที่เปิดใหม่ในปี 2545 จะยังรับรู้รายได้ไม่เต็มปี

 รายได้จากส่วนงานธุรกิจโรงภาพยนตร์ประกอบด้วย รายได้จากการขายบัตรชมภาพยนตร์ รายได้จากการขายขนมและเครื่องดื่ม รายได้ส่งเสริมการขาย และรายได้ค่าบัตรสมาชิก 

  รายได้จากส่วนงานธุรกิจโบว์ลิ่งและคาราโอเกะ ประกอบด้วย รายได้จากค่าบริการเกมส์โบว์ลิ่ง
  รายได้จากค่าบริการห้องคาราโอเกะ รายได้จากค่าอาหาร และเครื่องดื่ม
  รายได้จากการให้เช่ารองเท้า

  รายได้จากส่วนงานธุรกิจโฆษณา ประกอบด้วยรายได้จากการให้เช่าสื่อ
  และเวลาในการโฆษณาในโรงภาพยนตร์

  รายได้จากส่วนให้เช่าและบริการ ประกอบด้วย รายได้ค่าเช่าและบริการ
  และรายได้ค่าสิทธิการเช่าและบริการตัดบัญชี

2)  สำหรับในปี 2546 บริษัทฯ ได้ขยายสาขาเพิ่มเติมอีก 3 แห่ง คือ

สาขานครสวรรค์ เริ่มรับรู้รายได้ตั้งแต่วันที่ 27 มิถุนายน 2546 ให้บริการทั้งโรงภาพยนตร์และโบว์ลิ่ง

1)  สาขาอุดรธานี เริ่มรับรู้รายได้ตั้งแต่วันที่ 19 ธันวาคม 2546 ให้บริการโรงภาพยนตร์

2)  สาขานนทบุรี เริ่มรับรู้รายได้ตั้งแต่วันที่ 19 ธันวาคม 2546
    ให้บริการทั้งโรงภาพยนตร์และโบว์ลิ่ง

นอกจากนี้ บริษัทฯ ยังได้เปิดให้บริการโบว์ลิ่งเพิ่ม คือ ที่สาขาพระราม 3 โดยเริ่มรับรู้รายได้ตั้งแต่
วันที่

27 พฤษภาคม 2546

3)  สำหรับปี 2547 ได้ขยายสาขาเพิ่มเติมอีก 1 แห่ง คือ สาขาฉะเชิงเทรา
    เริ่มรับรู้รายได้ตั้งแต่วันที่ 1 กรกฎาคม 2547 ให้บริการโรงภาพยนตร์และโบว์ลิ่ง
    นอกจากนี้โบว์ลิ่งยังเปิดเพิ่มเติมอีก 5 สาขา คือ สาขา J-Avenue ซ.ทองหล่อ 15
    สาขาอุดรธานี สาขาบางกะปิ สาขาบางนา และสาขาปิ่นเกล้า

  ทั้งนี้ ปี 2547 บริษัทฯ ยังได้ขยายการลงทุนในบริษัท แปซิฟิค มาร์เก็ตติ้ง แอนด์
  เอ็นเตอร์เทนเมนท์ กรุ้ป จำกัด จึงทำให้เกิดการรับรู้รายได้ในส่วนธุรกิจจำหน่ายวีซีดี ดีวีดี
  และลิขสิทธิ์ภาพยนตร์ และจากการลงทุนในบริษัท แคลิฟอร์เนีย ว้าว เอ็กซ์พีเรียนซ์ จำกัด
  (มหาชน) จึงทำให้เกิดการรับรู้รายได้ในส่วนของธุรกิจศูนย์ออกกำลังกาย

2.4 เป้าหมายการดำเนินธุรกิจ

กลุ่มเมเจอร์
ซีนีเพล็กซ์มีเป้าหมายหลักในการเป็นผู้นำในธุรกิจโรงภาพยนตร์โดยจากการเข้าร่วมทุนกับทางบริษัท
อีจีวี เอ็นเตอร์เทนเมนท์ จำกัด ทำให้บริษัทฯ มีส่วนแบ่งการตลาดเพิ่มจากเดิม เป็นกว่าร้อยละ 70
ในปี 2547 และเพื่อให้บรรลุเป้าหมายที่วางไว้ บริษัทฯ
ได้วางแผนการเพิ่มยอดขายโดยการลงทุนขยายสาขาและเพิ่มจำนวนโรงภาพยนตร์ให้มากขึ้น
เพื่อให้ครอบคลุมพื้นที่ให้บริการทั่วทุกเขตกรุงเทพมหานครและปริมณฑล รวมถึงต่างจังหวัด
ที่มีศักยภาพเพียงพอและคุ้มค่ากับการลงทุน และนอกเหนือจากการลงทุนขยายสาขาเพิ่ม ทางบริษัทฯ
ก็ยังมีนโยบายที่จะเพิ่มความสะดวกสบายกับผู้มาใช้บริการในการซื้อบัตรชมภาพยนตร์โดยนำเทคโนโลยีใหม่เข้ามาช่วยอำนวยความสะดวก
สำหรับช่องทางอื่นๆ ที่จะอำนวยความสะดวกให้กับผู้ใช้บริการโรงภาพยนตร์เมเจอร์ ซีนีเพล็กซ์ ในปี
2546 ซึ่งบริษัทฯ ได้ดำเนินการให้บริการแล้วในปัจจุบัน มีดังนี้

1.  ระบบ Call Center ที่ให้บริการลูกค้าด้วยการโทรเบอร์เดียว ( 02-515-5555 )
    จองบัตรได้ทุกสาขา

2.  ระบบการจำหน่ายบัตรผ่านทาง Internet โดยผ่าน website /
    www.majorcineplex.com

3.  ระบบ Self Service
    โดยลูกค้าสามารถซื้อบัตรชมภาพยนตร์ด้วยตัวเองที่ตู้จำหน่ายบัตรอัตโนมัติ (ETM :
    Electronic Ticketing Machine)

4.  ระบบการซื้อบัตรชมภาพยนตร์ผ่านระบบโทรศัพท์มือถือ

สำหรับในปี 2547 บริษัทฯ
ได้เพิ่มการให้บริการในการสอบถามข้อมูลภาพยนตร์และการจองตั๋วชมภาพยนตร์ผ่าน BUG Lifes
1113 และบริษัทฯ ยังได้ร่วมกับบริษัท สามารถ อินโฟ มีเดีย จำกัด
ให้บริการข้อมูลความบันเทิงด้านภาพยนตร์แบบไร้สาย (Interactive Entertainment
Content) ซึ่งสามารถเข้าค้นหาข้อมูลได้ทันที ทุกที่ ทุกเวลา นอกจากนี้ในอนาคตบริษัทฯ
ยังมีแผนที่จะให้บริการเพิ่มผ่านช่องทางอื่น ๆ ให้มากขึ้นเพื่ออำนวยความสะดวกให้ลูกค้ามากที่สุด

นอกจากเป้าหมายการขยายธุรกิจโรงภาพยนตร์แล้ว บริษัทฯ
ได้กำหนดเป้าหมายในการเพิ่มส่วนแบ่งการตลาดและเพิ่มยอดขายจากธุรกิจโบว์ลิ่ง
และการให้บริการห้อง Karaoke ควบคู่ไปด้วย
โดยกำหนดเป็นนโยบายการลงทุนและการตลาดที่จะมีบริการโบว์ลิ่งควบคู่ไปกับโรงภาพยนตร์
โดยคำนึงความเหมาะสมของพื้นที่และความเป็นไปได้ของโครงการเป็นหลัก ซึ่งปัจจุบันทางบริษัทฯ
มีโบว์ลิ่งทั้งหมด 15 สาขา (รวมสาขาของอีจีวี) รวมจำนวน 310 เลน และห้องคาราโอเกะ 273
ห้อง

การที่บริษัทฯ ได้ร่วมลงทุนในบริษัท สยามฟิวเจอร์ ดีเวลอปเมนท์ จำกัด (มหาชน)
ซึ่งเป็นผู้ประกอบธุรกิจด้านพัฒนาอสังหาริมทรัพย์และบริหารพื้นที่
ซึ่งเป็นผู้ที่มีศักยภาพและชำนาญการพัฒนาอสังหาริมทรัพย์และบริหารพื้นที่ขนาดเล็ก
ซึ่งทำให้การขยายสาขาของบริษัทฯ เป็นไปได้อย่างรวดเร็วและครอบคลุมทุกพื้นที่ได้มากขึ้นด้วย
ทั้งนี้เนื่องจากบริษัทดังกล่าวมีความสามารถพัฒนาอสังหาริมทรัพย์สำหรับอาคารที่มีพื้นที่ใช้สอยไม่เกิน
10,000 ตารางเมตร เพื่อรองรับกับกฎหมายผังเมืองที่มีผลบังคับใช้ในบางพื้นที่ที่มีกฎหมายบังคับอยู่
โดยในปี 2547 บริษัทฯ ได้ขยายสาขาในพื้นที่ศูนย์การค้าของสยามฟิวเจอร์ จำนวน 2 แห่งด้วยกัน
คือที่สาขาทองหล่อ และฉะเชิงเทรา

นอกจากแผนงานขยายธุรกิจโรงภาพยนตร์และโบว์ลิ่งซึ่งเป็นแหล่งรายได้หลัก
บริษัทฯได้เปิดกว้างที่จะขยายบริการบันเทิงในรูปแบบอื่นๆ
ที่สอดคล้องและเกี่ยวเนื่องกับบริการบันเทิงที่มีอยู่
โดยมีวัตถุประสงค์เพิ่มความหลากหลายของบริการเพื่อตอบสนองความต้องการของลูกค้าในรูปแบบที่เน้นความทันสมัย
โดยบริษัทฯ ได้มีการร่วมทุนกับบริษัท แคลิฟอร์เนีย ว๊าว เอ็กซ์พีเรี่ยน จำกัด(มหาชน)
เปิดให้บริการสถานออกกำลังกาย ในรูปแบบบันเทิงสำหรับคนรุ่นใหม่ใส่ใจสุขภาพ
และด้วยผลความสำเร็จในการขยายสาขาโรงภาพยนตร์และโบว์ลิ่งออกสู่ต่างจังหวัดเริ่มที่จังหวัดเชียงใหม่,
นครสวรรค์, อุดรธานี และฉะเชิงเทรา ที่ได้รับการตอบรับเป็นอย่างดีเกินความคาดหมาย
ทำให้บริษัทฯ
ได้มองหาโอกาสการขยายสาขาในจังหวัดที่มีกำลังซื้อและความเป็นไปได้ของโครงการสูงต่อไปในอนาคต

[1] รวมผลประกอบการของ อีจีวี ในไตรมาส 4 เท่านั้น